روسیا پرزیدنتی ولادیمیر پوتین اوکراینادا محاربه‌ده ایشتیراک ائده‌رک اوستون خیدمته گؤره موکافاتلان‌دیریلان و غازی اولان عسگرلره مسکوا ویلایتی، قیریم و سواستوپل-دا پول‌سوز تورپاق‌لارین وئریلمه‌سینی توصیه ائدن قرار ایمضالاییب.
پوتین‌ین اوردویا دستک اوچون علاوه تدبیرلر حاقیندا ایمضالادیغی فرمان روسیا دؤولت حقوق اینفورماسیون سیستمی‌نین رسمی سایتیندا درج اولونوب.
قرارا اساساً، "خصوصی حربی عملیات"دا ایشتیراک ائدن و اوستون خیدمت‌لرینه گؤره دؤولت موکافاتی آلمیش و موناقیشه‌لرده غازی اولان عسگرلره مسکوا ویلایتینده، قیریمدا و سواستوپل-دا پول‌سوز تورپاق‌لارین وئریلمه‌سی توصیه اولونور.
بون‌دان باشقا، موناقیشه زامانی و یا خسته‌لیک سببیندن "خصوصی حربی عملیات" بؤلگه‌سینده هلاک اولان عسگرلرین یاخین‌لارینا سوسیال دستک نظرده توتولور.
قئید ائدک کی، قرار دونن قوه‌یه مینیب.
